Daniel Fredheim Holm skiftede til AaB fra Vålerenga i sommeren 2009. - Hverken efterfølgende eller da vi skrev kontrakt med Daniel Fredheim Holm, har vi været i tvivl om, at hans potentiale hører til i en kategori blandt de bedste spillere i Norden, udtaler AaB's sportsdirektør Lynge Jakobsen og fortsætter; - Både Daniel og vi havde store planer for samarbejdet, men desværre har mange skader betydet, at den nødvendige kontinuitet og udvikling aldrig indtraf, siger Lynge Jakobsen om forløbet med nordmanden, der havde kontraktudløb med AaB 30. juni 2013. - Det er set i dét lys, at vi har accepteret at sælge Fredheim Holm, og egentlig er vi ikke voldsomt overraskede over, at en klub som Rosenborg har ønsket at tilknytte Daniel, konstaterer Lynge Jakobsen. På halvandet år scorede Daniel Fredheim Holm fire mål i 17 officielle kampe for AaB.

Referat:
AaB har med øjeblikkelig virkning solgt Daniel Fredheim Holm til norske Rosenborg.